בית הכנסת רונשטראסה

בית הכנסת רונשטראסה (בגרמנית: Synagoge Roonstraße) הוא בית כנסת יהודי אורתודוקסי, הממוקם ברחוב רונשטראסה 50 ברובע איננשטאדט (גר') בקלן, גרמניה. בית הכנסת הוא היחיד ששרד מבין חמשת בתי הכנסת של קלן לפני התקופה הנאצית. היסטוריה לקהילה היהודית בקלן יש את ההיסטוריה העתיקה ביותר בגרמניה, ויהודים גרו בה ככל הנראה עוד לפני חורבן בית המקדש השני. היא מוזכרת במסמכים לראשונה כבר בשנת 321. היהודים גורשו מהעיר ב-1424 וחזרו לקלן רק ב-1798. ב-1815 מנתה הקהילה 150 נפשות, ב-1895 גדלה אוכלוסיית היהודים ל-8,000 וב-1933 לכ-15,000 איש, ובכך הייתה מהקהילות הגדולות בגרמניה. בית הכנסת הראשון אבן הפינה לבניין שנבנה בסגנון הרומנסקי, שתוכנן על ידי האדריכלים (Schreiterer & Below), הונחה ב-23 באוקטובר 1895, וחנוכת המבנה התקיימה ב-22 במרץ 1899. כמו כל בתי הכנסת האחרים בעיר, הוא הותקף והוצת בליל הבדולח — 9 בנובמבר 1938. ובמהלך מלחמת העולם השנייה, נהרס לגמרי החלק הקדמי של המבנה, ונותר רק המגדל והחלק המרכזי שנשרפו. בנייתו מחדש לאחר מלחמת העולם השנייה שבו יהודים לגור בעיר, ובסוף שנות ה-50 החליטו לבנות מחדש את בית הכנסת. השחזור היה בניהולו של האדריכל הלמוט גולדשמידט (גר'), עם שינויים קלים מהבנייה המקורית, וב-20 בספטמבר 1959 בית הכנסת נפתח מחדש. בערב חג המולד של אותה שנה, הושחת המבנה בסיסמאות אנטישמיות על ידי ימנים קיצוניים ממפלגת הרייך הגרמנית. קנצלר גרמניה המערבית, קונראד אדנאואר, שכיהן כראש עיריית קלן מ-1917 עד שהודח על ידי הממשל הנאצי ב-1933, מחה על כך בנאום לקראת השנה החדשה. בית הכנסת משמש כמרכז הקהילה היהודית של קלן, וכולל מרכז קהילתי, תצוגה קטנה של פריטים הקשורים ליהדות קלן, ומסעדה כשרה. פנים בית הכנסת המשוחזר כולל כיפה כחולה רחבת ידיים. ב-19 באוגוסט 2005 ביקר האפיפיור בנדיקטוס ה-16 בבית הכנסת רונשטראסה. ביקור זה היה הביקור השני אי פעם של אחד האפיפיורים בבית כנסת כלשהו, וביקורו הראשון של בנדיקטוס בבית תפילה שאיננו כנסייה. שם הוא גינה את הנאציזם והאנטישמיות. אחד מספרי התורה שהיה בבית הכנסת בליל הבדולח, ניצל מתוך הלהבות על ידי הכומר מינטרז' פרלט (Prelat), והושב לבית הכנסת בשנת 2007. גלריית תמונות ראו גם קהילת יהודי קולוניה יהודי קלן קישורים חיצוניים אתר האינטרנט הרשמי של בית הכנסת רונשטראסה יוליוס גרמן בית הכנסת בקלן בתוך: Allgemeine Bauzeitung, עמ' 74, הודפס בווינה בשנת 1885 (בגרמנית) הערות שוליים